Жалба, подадена на 24 ноември 2023 г. — Абрамович/Съвет
(Дело T-1105/23)
Език на производството: френски
Страни
Жалбоподател: Роман Аркадиевич Абрамович (Немчиново, Русия) (представители:
T. Bontinck, C. Zatschler, S. Bonifassi, J. Goffin, J. Bastien и M. Brésart, адвокати)
Ответник: Съвет на Европейския съюз
Искания
Жалбоподателят моли Общия съд:
като главно искане,
да обяви за незаконосъобразен критерия за включване, предвиден в член 1, параграф 1, буква д) и в член 2, параграф 1, буква ж) от Решение 2014/145/ОВППС, както и в член 3, параграф 1, буква ж) от Регламент (ЕС) 2014/269, а именно „водещи бизнесмени, осъществяващи дейност в Русия, и най-близките членове на техните семейства или други физически лица, които се облагодетелстват от тях, или бизнесмени, осъществяващи дейност в икономически сектори, които осигуряват значителни източници на приходи за правителството на Руската федерация, отговорно за анексирането на Крим и дестабилизирането на Украйна“, и вследствие на това:
да отмени Решение (ОВППС) 2023/1767 на Съвета от 13 септември 2023 година за изменение на Решение 2014/145/ОВППС относно ограничителни мерки във връзка с действия, подкопаващи или застрашаващи териториалната цялост, суверенитета и независимостта на Украйна в частта, в която удължава срока на прилагане на ограничителните мерки, приети срещу жалбоподателя с Решение (ОВППС) 2022/429 на Съвета от 15 март 2022 г. и с Регламент за изпълнение (ЕС) 2022/427 на Съвета от 15 март 2022 г.,
да отмени Регламент за изпълнение (ЕС) 2023/1765 на Съвета от 13 септември 2023 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна в частта, в която удължава срока на прилагане на ограничителните мерки, приети срещу жалбоподателя с Решение (ОВППС) 2022/429 на Съвета от 15 март 2022 г. и с Регламент за изпълнение (ЕС) 2022/427 на Съвета от 15 март 2022 г.,
при условията на евентуалност, въз основа на останалите изтъкнати от жалбоподателя основания:
да отмени Решение (ОВППС) 2023/1767 на Съвета от 13 септември 2023 година в частта, в която удължава срока на прилагане на ограничителните мерки, приети срещу жалбоподателя с Решение (ОВППС) 2022/429 на Съвета от 15 март 2022 г. и с Регламент за изпълнение (ЕС) 2022/427 на Съвета от 15 март 2022 г.,
да отмени Регламент за изпълнение (ЕС) 2023/1765 на Съвета от 13 септември 2023 година в частта, в която удължава срока на прилагане на ограничителните мерки, приети срещу жалбоподателя с Решение (ОВППС) 2022/429 на Съвета от 15 март 2022 г. и с Регламент за изпълнение (ЕС) 2022/427 на Съвета от 15 март 2022 г.,
да осъди Съвета да заплати обезщетение за претърпените от жалбоподателя неимуществени вреди в неокончателен размер от 1 000 000 евро,
да осъди Съвета да заплати съдебните разноски.
Основания и основни доводи
Жалбоподателят изтъква шест основания в подкрепа на жалбата.
Първо основание: възражение за незаконосъобразност на новия критерий (ж), както е изменен с Решение (ОВППС) 2023/1094 и с Регламент (ЕС) 2023/1089.
Второ основание: нарушение на основни права на жалбоподателя.
Трето основание: явна грешка в преценката.
Четвърто основание: нарушение на задължението за мотивиране и на правото на съдебна защита.
Пето основание: нарушение на принципа на пропорционалност.
Шесто основание: нарушение на правото на изслушване.
____________